NORAKSTS

|  |  |
| --- | --- |
| 25.07.2024. | Nr.8/8 |

###### INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES “ZEMENĪTE” IZGLĪTĪBAS VIDES ATTĪSTĪBA” ĪSTENOŠANA UN AIZŅĒMUMA ŅEMŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2024. gadam un budžeta ietvaru 2024., 2025., 2026. gadam” 36. panta otrās daļas 4. punktu, Ministru kabineta 2024. gada 5. marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projekti valsts budžeta aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna 1.1. rīcības virzienā “Izglītība mūža garumā un konkurētspēja darba tirgū”” iekļauto projekta ideju Nr. 1.1.4. “JPPII “Zemenīte” infrastruktūras attīstība un teritorijas labiekārtošana”, un atklāta konkursa “Pirmsskolas izglītības iestādes “Zemenīte” iekštelpu remontdarbi, Jelgavā”, identifikācijas Nr. JVP 2024/35/AK, rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Viedās administrācijas un reģionālās attīstības ministrijā investīciju projektu “Jelgavas valstspilsētas pašvaldības pirmsskolas izglītības iestādes “Zemenīte” izglītības vides attīstība” (turpmāk – projekts), kura kopējās izmaksas ir 112 148,22 *euro* (viens simts divpadsmit tūkstoši viens simts četrdesmit astoņi *euro* un 22*centi),* tai skaitā 100 933,40 *euro* (viens simts tūkstošu deviņi simti trīsdesmit trīs *euro* un 40 *centi*) ir aizņēmuma līdzekļi un 11 214,82 *euro* (vienpadsmit tūkstoši divi simti četrpadsmit *euro* un 82 *centi*) ir pašvaldības budžeta līdzekļi.

2. Projekta apstiprināšanas gadījumā projekta īstenošanai:

2.1. ņemt 2024. gadā ilgtermiņa aizņēmumu 100 933,40 *euro* (viens simts tūkstošu deviņi simti trīsdesmit trīs *euro* un 40 *centi*)apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 3 gadiem no līguma noslēgšanas dienas;

2.2. paredzēt līdzfinansējumu pašvaldības 2024. gada budžetā veicot attiecīgus grozījumus 2024. gada Jelgavas valstspilsētas pašvaldības iestādes “Jelgavas izglītības pārvalde” budžetā 11 214,82 *euro* (vienpadsmit tūkstoši divi simti četrpadsmit *euro* un 82 *centi*).

3. Aizņēmuma atmaksu garantēt ar Jelgavas valstspilsētas pašvaldības budžetu.

4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā